Trump și Batman, trimiși după gratii în China? De ce îi arestează poliția din Shanghai pe petrecăreții care se costumează de Halloween
La un an după festivitățile furtunoase de Halloween din Shanghai care au ajuns virale în 2023, petrecăreții care s-au deghizat în Donald Trump și personaje din poveștile cu supereroi au fost arestați de poliție, scrie CNN. Videoclipurile publicate pe rețelele sociale au dezvăluit acțiunea în forță a poliției în trei zone aglomerate de baruri și restaurante din Shanghai, acolo unde chinezii au ieșit să sărbătorească o tradiție anuală asociată mai degrabă cu Statele Unite decât cu China.